Document ID: 31989R1663

*****
ΚΑΝΟΝΙΣΜΟΣ (ΕΟΚ) αριθ. 1663/89 ΤΗΣ ΕΠΙΤΡΟΠΗΣ
της 13ης Ιουνίου 1989
για την τροποποίηση του κανονισμού (ΕΟΚ) αριθ. 1569/77 περί καθορισμού της διαδικασίας και των όρων αναλήψεως των σιτηρών από τους οργανισμούς παρεμβάσεως
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 1213/89 (2), και ιδίως το άρθρο 7 παράγραφος 6,
Εκτιμώντας:
ότι ο κανονισμός (ΕΟΚ) αριθ. 1569/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 3495/88 (4), καθορίζει τους όρους αποδοχής των σιτηρών στην παρέμβαση·
ότι η συνέχιση της πολιτικής των περιοριστικών τιμών καθώς και η εφαρμογή των σταθεροποιητικών μηχανισμών στον τομέα των σιτηρών μπορεί να προκαλέσει δυσκολίες στους παραγωγούς ορισμένων σιτηρών σε ορισμένες περιοχές της Κοινότητας· ότι για να αμβλυνθεί η επίπτωση των μηχανισμών αυτών επί των εισοδημάτων των παραγωγών πρέπει να γίνει παρέκκλιση για τις περιόδους 1989/90, 1990/91 και 1991/92, εκ νέου από ορισμένες ποιοτικές διατάξεις όπως και κατά το 1988/89·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΟΚ) αριθ. 1569/77 τροποποιείται ως εξής:
1. Το άρθρο 2 παράγραφος 4 αντικαθίσταται από το ακόλουθο κείμενο:
«4. Κατά παρέκκλιση από την παράγραφο 2, και για τις περιόδους 1989/90, 1990/91 και 1991/92:
- μετά από αίτηση κράτους μέλους, για καθεμιά από τις εν λόγω περιόδους, σύμφωνα με τη διαδικασία που προβλέπεται στο άρθρο 26 του κανονισμού (ΕΟΚ) αριθ. 2727/75, θα καθορισθεί η ανώτατη περιεκτικότητα σε υγρασία σε 15 % για τα σιτηρά που προσφέρονται στην παρέμβαση με εξαίρεση το σκληρό σίτο,
- εξουσιοδοτείται η Ελλάδα να δεχθεί στην παρέμβαση παρτίδες σκληρού σίτου που έχουν 14 % στοιχείων που δεν είναι σπόροι σιτηρού βάσεως άψογης ποιότητας, από τα οποία ξένες προσμείξεις που αποτελούνται από σπόρους φθάνουν 7 % κατ' ανώτατο όριο εκ των οποίων 5 % κατ' ανώτατο όριο άλλων σιτηρών,
- εξουσιοδοτείται η Ισπανία να αποδεχθεί στην παρέμβαση κριθή που συγκομίσθηκε στην Ισπανία, που έχει ελάχιστο ειδικό βάρος 62 χιλιόγραμμα ανά εκατόλιτρο. Για την κριθή ειδικού βάρους μεταξύ 62 και 63 χιλιογράμμων ανά εκατόλιτρο, εφαρμόζεται μείωση κατά 1 % στην τιμή αγοράς στην παρέμβαση.»
2. Το άρθρο 2 παράγραφος 5 διαγράφεται.
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Ιουνίου 1989.

Labels: 2
3
4